**KALVARIJOS SAVIVALDYBĖS 2021 METŲ ŠVIETIMO PAŽANGOS ATASKAITA**

Kalvarijos savivaldybės 2021 metų švietimo pažangos ataskaita (toliau – Pažangos ataskaita) parengta atsižvelgiant į Lietuvos Respublikos Seimo 20212 m. gegužės 15 d. nutarimu Nr. XI-2015 patvirtintą Lietuvos pažangos strategiją „Lietuva 2030“, Lietuvos Respublikos Seimo 2013 m. gruodžio 23 d. nutarimu Nr. XII-745 patvirtintą Valstybinę švietimo 2013-2022 metų strategiją, Geros mokyklos koncepciją, Kalvarijos savivaldybės tarybos 2018 m. sausio 25 d. sprendimu Nr. T-23 patvirtintą Kalvarijos savivaldybės 2018-2024 metų strateginį plėtros planą ir Kalvarijos savivaldybės tarybos 2021 m. vasario 25 d. sprendimu Nr. T-47 patvirtintą Kalvarijos savivaldybės 2021-2023 metų strateginį veiklos planą.

Kalvarijos savivaldybės 2018-2024 m. strateginiame plėtros plane (toliau – Strateginis planas) suformuluota savivaldybės misija – Kalvarijos savivaldybė – vartai į Lietuvą. Tai svetinga ir patraukli, Lietuvą reprezentuojanti savivaldybė su iniciatyvia ir išsilavinusia, kultūrą ir paveldą puoselėjančia bendruomene, patrauklia infrastruktūra ir kokybiškomis paslaugomis, plėtojamu verslu, orientuotu į čia gyvenančių ir atvyksiančių žmonių kokybės gerinimą. Šiai misijai įgyvendinti Strateginiame plane numatyta viena iš prioritetinio veiklos krypčių – Bendruomenės gerovės kūrimas ir efektyvus viešasis valdymas. Atsižvelgiant į tai, Švietimo iškeltas strateginis tikslas – išsilavinusios ir kūrybingos bendruomenės formavimas. Tikslo įgyvendinimu švietimo srityje numatyti šie tikslai ir uždaviniai:

1. Modernizuoti švietimo įstaigų infrastruktūrą ir gerinti materialinę bazę:
	1. modernizuoti Kalvarijos savivaldybės bendrojo ugdymo įstaigas ir atnaujinti jų teritorijas;
	2. modernizuoti Kalvarijos savivaldybės neformaliojo ugdymo įstaigas ir atnaujinti jų teritorijas;
	3. plėsti at atnaujinti Kalvarijos savivaldybės švietimo įstaigų materialinę bazę.
2. Tobulinti ugdymo paslaugų kokybę ir prieinamumą:
	1. įgyvendinti bendrojo ugdymo planus ir neformaliojo ugdymo programas;
	2. steigti pailgintos dienos grupes Kalvarijos bendrojo ugdymo mokyklose;
	3. kurti ir vykdyti edukacines programas Kalvarijos savivaldybėje;
	4. modernizuoti ir tobulinti formaliojo švietimo sistemas Kalvarijos savivaldybėje;
	5. Tobulinti ir (arba) plėsti mokinių pavėžėjimo paslaugas Kalvarijos savivaldybėje;
	6. Tobulinti ir (arba) plėsti Kalvarijos savivaldybės švietimo paslaugų elektronines paslaugas;
	7. plėtoti švietimo, socialinės, psichologinės pagalbos tekimą ir prevencinių programų įgyvendinimą Kalvarijos savivaldybėje;
	8. skatinti gabių mokinių ugdymą, vykdyti socializacijos programas.
3. Skatinti ir remti mokymąsi visą gyvenimą, integraciją į darbo rinką:
	1. plėtoti Trečiojo amžiaus universiteto veiklą Kalvarijos savivaldybėje;
	2. vykdyti suaugusiųjų mokymą, nukreiptą į profesinių įgūdžių įgijimą ir tobulinimą Kalvarijos savivaldybėje;
	3. tobulinti profesinio orientavimo. Konsultavimo bei karjeros planavimo paslaugas Kalvarijos savivaldybėje.
4. **Švietimo įstaigų tinklo pokyčiai**

 Atsižvelgdamas į Strateginiame plane numatytus prioritetus, tikslus ir uždavinius, vadovaudamasis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ patvirtintomis Mokyklų, vykdančių formaliojo švietimo programas, tinklo kūrimo taisyklėmis, įvertinęs savivaldybės švietimo būklę, Švietimo, kultūros ir sporto skyrius parengė Kalvarijos savivaldybės bendrojo ugdymo mokyklų tinklo pertvarkos 2016-2020 metų bendrąjį planą, kuris Kalvarijos savivaldybės tarybos patvirtintas 2016 m. sausio 29 d. sprendimu Nr. T-15. Pasibaigus 2016-2020 metų laikotarpiui, buvo parengtas ir Kalvarijos savivaldybės tarybos 2020 m. gruodžio 30 d. sprendimu Nr. T-234 patvirtintas Kalvarijos savivaldybės bendrojo ugdymo mokyklų tinklo pertvarkos 2021-2025 metų bendrasis planas.

2019-2021 m. įgyvendinti šie planuoti pokyčiai švietimo įstaigose:

1. Reorganizuota Kalvarijos suaugusiųjų mokykla, prijungiant ją prie Kalvarijos gimnazijos.
2. Reorganizuota Kalvarijos sav. Nemunaičių pagrindinė mokykla, prijungiant ją prie Kalvarijos gimnazijos.
3. Kalvarijos gimnazijos vidaus struktūros pertvarka, nutraukiant Kalvarijos gimnazijos Nemunaičių skyriaus veiklą.

2022 m. numatyti šie struktūriniai pokyčiai:

1. Kalvarijos sav. Liubavo Juozo Montvilos pagrindinės mokyklos reorganizavimas, prijungiant ją prie Kalvarijos sav. Sangrūdos gimnazijos.
2. Kalvarijos sav. Akmenynų pagrindinės mokyklos vidaus struktūros pertvarka, likviduojant Kalvarijos sav. Akmenynų pagrindinės mokyklos Aistiškių universalų daugiafunkcinį centrą.

 Mokyklų tinklo pertvarkos sąlygoti pokyčiai, lyginant 2019, 2020 ir 2021 metus, pateikiame žemiau esančiose lentelėse.

**Mokyklų skaičiaus pokytis 2019-2021 m.:**

|  |  |  |  |
| --- | --- | --- | --- |
| **Švietimo įstaigos** | **2018-2019 m. m.**  | **2019-2020 m. m.**  | **2020-2021 m.** |
| Lopšelis-darželis | 1 | 1 | 1 |
| Gimnazija | 2 | 2 | 2 |
| Pagrindinė mokykla | 4 | 3 | 3 |
| Suaugusiųjų vidurinė mokykla | 1 | 0 | 0 |
| Neformaliojo švietimo įstaigos | 2 | 2 | 2 |

**Jungtinių klasių komplektų pokytis:**

|  |  |
| --- | --- |
| **Mokslo metai** | **Junginių komplektų skaičius** |
| 2018-2019  | 10 |
| 2019-2020 | 8 |
| 2020-2021 | 7 |
| 2021-2022 | 7 |

 **Savivaldybės biudžeto lėšų skiriamų mokykloms pokytis:**

|  |  |  |
| --- | --- | --- |
| **Mokyklos** | **Mokymo lėšos (tūkst. Eur)** | **Savivaldybės biudžeto lėšos****(tūkst. Eur)** |
| **2019 m.**  | **2020 m.**  | **2021 m.**  |  **2019 m.** | **2020 m.**  | **2021 m.**  |
| Kalvarijos gimnazija | 1396,7 | 1326,4 | 1427,5 | 486,3 | 440,2 | 439,9 |
| Sangrūdos gimnazija | 390,8 | 468,4 | 512,4 | 165,4 | 182,7 | 192,4 |
| Akmenynų pagrindinė mokykla | 236,8 | 311,4 | 318,1 | 115,1 | 111,0 | 129,5 |
| Jungėnų pagrindinė mokykla | 281,2 | 310,0 | 334,0 | 120,7 | 125,5 | 147,2 |
| Liubavo Juozo Montvilos pagrindinė mokykla  | 214,5 | 223,8 | 206,4 | 88,3 | 94,0 | 96,6 |

**Vidutinės vienam besimokančiam asmeniui (įskaitant ikimokyklinukus ir priešmokyklinukus) 2019-2021 m. tekusios lėšos savivaldybės bendrojo ugdymo mokyklose:**

|  |  |  |  |
| --- | --- | --- | --- |
| **Metai** | **Iš viso skirta lėšų (tūkst. Eur)** | **Besimokančių asmenų skaičius mokyklose** | **Vienam besimokančiam asmeniui tenkanti lėšų suma (Eur)** |
| 2019 m.  | 3495,8 | 1234 | 2832,90 |
| 2020 m. | 3593,0 | 1196 | 3004,18 |
| 2021 m.  | 3804,0 | 1184 | 3212,83 |

**Daroma pažanga.** Įgyvendinus struktūrinius pokyčius savivaldybės švietimo įstaigose, mažėjo jungtinių klasių komplektų, didėjo savivaldybės biudžeto lėšų dalis, skiriama kiekvienai švietimo įstaigai ir vienam besimokančiam asmeniui.

**Veiksmai ateičiai**:

1. Vykdyti nuolatinę švietimo būklės analizę, planuoti ir įgyvendinti mokyklų tinklo pokyčius, siekiant užtikrint kokybišką ugdymą.
2. Vykdant mokyklų tinklo pokyčius, nuosekliai atsisakyti jungtinių klasių komplektų.

**2. Mokinių skaičius**

**Mokinių skaičiaus pokytis:**

|  |  |  |  |  |
| --- | --- | --- | --- | --- |
| **Mokslo metai** | **Iš viso vaikų ir mokinių savivaldybės ugdymo įstaigose skaičius** | **Mokinių skaičius priešmokyklinio ugdymo – 12 klasėse** | **Klasių komplektų skaičius** | **Mokinių ikimokykliniame ugdyme skaičius** |
| 2018-2019  | **1484** | **1225** | **70** | **259** |
| 2019-2020 | **1484** | **1230** | **70** | **254** |
| 2020-2021 | **1414** | **1166** | **67** | **248** |
| 2021-2022 | **1444** | **1197** | **53** | **247** |

**Daroma pažanga.** Mokinių skaičiaus mažėjimas stabilizavosi, lyginant 2020-2021 ir 2021-2022 m. m. pastebimas mokinių skaičiaus augimas. Daugiau mokinių pasirenka savivaldybės mokyklas, neišvyksta mokytis į gretimas savivaldybes.

**Veiksmai ateičiai.** Siekiant, kad savivaldybėje gyvenantys vaikai neišvyktų mokytis į gretimų savivaldybių mokyklas, didinti savivaldybės mokyklų patrauklumą nuolat keliant mokytojų kvalifikaciją ir pritraukinat naujus kvalifikuotus specialistus, įrengiant naujas ir renovuojant turimas edukacines erdves, aprūpinant mokyklas naujomis ugdymo priemonėmis.

**3. Pedagoginis personalas**

**Mokytojų, dirbančių pagrindinėje darbovietėje, skaičiaus pokytis:**

|  |  |
| --- | --- |
| **Mokslo metai** | **Mokytojų skaičius** |
| 2018-2019 m. m.  | 156 |
| 2019 -2020 m. m. | 152 |
| 2020-2021 m. m.  | 149 |

**Mokytojų pasiskirstymas pagal amžių:**

|  |  |  |  |  |  |  |
| --- | --- | --- | --- | --- | --- | --- |
| **Mokslo metai** | **25-29 metai**(skaičius proc. nuo visų mokytojų) | **30-39 metai**(skaičius proc. nuo visų mokytojų) | **40-49 metai**(skaičius proc. nuo visų mokytojų) | **50-59 metai**(skaičius proc. nuo visų mokytojų) | **60-64 metai**(skaičius proc. nuo visų mokytojų) | **65 m. ir vyresni**(skaičius proc. nuo visų mokytojų) |
| 2018-2019  | 3,9 | 15,0 | 33,1 | 33,9 | 11,8 | 2,3 |
| 2019-2020 | 1,8 | 17,0 | 33,0 | 34,0 | 13,4 | 0,8 |
| 2020-2021 | 2 | 13,3 | 32,7 | 32,7 | 16,3 | 3 |

**Jaunesnių nei 50 metų bei 50 metų ir vyresnio amžiaus mokytojų skaičiaus santykio pokytis:**

|  |  |  |  |  |
| --- | --- | --- | --- | --- |
| **Mokslo metai** | **Jaunesnių nei 50 metų bei 50 metų ir vyresnio amžiaus mokytojų skaičiaus santykio pokytis** | **50 metų ir vyresnių mokytojų skaičius** | **Jaunesnių nei 50 metų mokytojų skaičius** | **Šalies vidurkis** |
| 2018-2019 m. m.  | 0,92 | 87 | 80 | 0,804 |
| 2019-2020 m. m. | 1,054 | 74 | 78 | 0,74 |
| 2020-2021 m. m.  | 0,831 | 77 | 64 | 0,711 |

**Vienai sąlyginei mokytojo pareigybei tenkančių mokinių skaičiaus pokytis:**

|  |  |
| --- | --- |
| **Mokslo metai** | **Vienai sąlyginei mokytojo pareigybei tenkančių mokinių skaičius** |
| 2018-2019 m. m.  | 10,4 |
| 2019 -2020 m. m. | 9,3 |
| 2020-2021 m. m.  | 9,5 |

**Daugiau kaip dviejų metų pedagoginį darbo stažą turinčių darbuotojų skaičiaus pokytis (proc.):**

|  |  |
| --- | --- |
| **Mokslo metai** | **Daugiau kaip dviejų metų pedagoginį darbo stažą turinčių darbuotojų dalis (proc.)** |
| 2018-2019 m. m.  | 98,3 |
| 2019 -2020 m. m. | 97,7 |
| 2020-2021 m. m.  | 98,1 |

**Mokytojų (specialistų) kvalifikacijos pokytis:**

|  |  |  |  |  |
| --- | --- | --- | --- | --- |
| **Mokslo metai** | **Mokytojai (specialistai)** | **Vyresnieji mokytojai (specialistai)** | **Mokytojai metodininkai (specialistai)** | **Neatestuoti** |
| 2018-2019  | 6,3 | 61,4 | 28,3 | 4 |
| 2019-2020 | 6 | 64,7 | 29,3 | 0 |
| 2020-2021 | 7,1 | 62,2 | 26,6 | 4,1 |

**Pažanga nedaroma.** Savivaldybės mokykloje mokytojų skaičius mažėja, tačiau mažėjant ir mokinių skaičiui, mokinių skaičius tenkantis vienai sąlyginei mokytojo pareigybei taip pat mažėja bei yra mažesnis už šalies vidurkį. Mokytojų amžiaus vidurkis didėja, 2020-2021 m. m. net 3 proc. nuo visų savivaldybės mokytojų buvo vyresni nei 65 metų. Taip pat atkreiptinas dėmesys, kad nors ir ne ženkliai, tačiau mažėja kvalifikacines klases turinčių mokytojų skaičius.

**Veiksmai ateičiai:**

1. Ieškoti galimybių kaip jaunus mokytojus, specialistus prisitraukti į ugdymo įstaigas.
2. Pasinaudojant valstybės skiriamomis lėšomis, optimizuoti pedagoginį personalą.
3. Skatinti ugdymo įstaigas didesnį dėmesį skirti mokytojų (specialistų) kvalifikacijos kėlimui (tobulinimui).

**4. Ikimokyklinis ugdymas**

**Ikimokyklinio ir priešmokyklinio ugdymo procese dalyvaujančių 3-5 metų amžiaus vaikų skaičiaus pokytis (proc.):**

|  |  |  |
| --- | --- | --- |
| **Mokslo metai** | **Mokinių dalis proc.**  | **Šalies vidurkis proc.** |
| 2018-2019 m. m.  | 67,8 | 84,7 |
| 2019 -2020 m. m. | 77,1 | 87,4 |
| 2020-2021 m. m. | 78,4 | 89,8 |

**Vaikų, kuriems skirtas privalomas ikimokyklinis ugdymas, skaičiaus pokytis:**

|  |  |
| --- | --- |
| **Mokslo metai** | **Mokinių skaičius**  |
| 2018-2019 m. m.  | 1 |
| 2019 -2020 m. m. | 2 |
| 2020-2021 m. m. | 8 |

**Daroma pažanga:**

1. Didėja 3-5 metų vaikų, dalyvaujančių ikimokykliniame ir priešmokykliniame ugdyme, dalis, tačiau vis dar nesiekia šalies vidurkio.
2. Didėja vaikų, kuriems skiriamas privalomas ikimokyklinis ugdymas, skaičius.

**Veiksmai ateičiai:**

1. Siekti, kad 3-5 metų vaikų, dalyvaujančių ikimokykliniame ir priešmokykliniame ugdyme, dalis būtų ne mažesnė už šalies vidurkį.
2. Bendradarbiaujant su seniūnijomis, Kalvarijos savivaldybės socialinių paslaugų centru, kitomis įstaigomis ir / ar institucijomis, susijusioms su vaiku ir šeima, vykdyti naudos apie ikimokyklinį ugdymą sklaidą, informuoti tėvus apie ikimokyklinio ugdymo galimybes savivaldybėje.
3. Siūlyti kaimiškose seniūnijose esančiuose mokyklose steigti visos dienos ikimokyklinio ugdymo grupes.
4. **Įtraukusis ugdymas, švietimo pagalba**

**Mokinių, turinčių specialiųjų ugdymosi poreikių, ugdomų savivaldybės mokyklose, pokytis:**

|  |  |  |
| --- | --- | --- |
| **Mokslo metai** | **Mokinių dalis proc.**  | **Šalies vidurkis (proc.)** |
| 2018-2019 m. m.  | 11,7 | 11,8 |
| 2019 -2020 m. m. | 13,8 | 11,4 |
| 2020-2021 m. m. | 14,1 | 11,2 |

**Švietimo pagalbą gaunančių mokinių dalies pokytis (proc.):**

|  |  |  |
| --- | --- | --- |
| **Mokslo metai** | **Švietimo pagalbą gaunančių mokinių dalis (proc.)** | **Šalies vidurkis (proc.)** |
| 2018-2019 m. m.  | 100 | 82,4 |
| 2019 -2020 m. m. | 100 | 76,7 |
| 2020-2021 m. m. | 69,8 | 78,9 |

**Švietimo pagalbos specialistų, tenkančių 100 mokinių, skaičius:**

|  |  |
| --- | --- |
| **Mokslo metai** | **Švietimo pagalbos specialistų, tenkančių 100 vaikų, skaičius** |
| 2018-2019 m. m.  | 0,6 |
| 2019-2020 m. m. | 0,6 |
| 2020-2021 m. m. | 0,9 |

**Daroma pažanga:**

1. Specialiųjų ugdymosi poreikių turinčių mokinių, besimokančių savivaldybės mokyklose, dalis viršija šalies vidurkį ir nuosekliai didėja.
2. Savivaldybės mokyklose didėja švietimo pagalbos specialistų skaičius.

**Veiksmai ateičiai:**

1. Siekti, kad mokinių, gaunančių švietimo pagalbą, dalis būtų nemažesnė už šalies vidurkį.
2. Skatinti jau esamus pedagogus įgyti papildomą švietimo pagalbos specialisto kvalifikaciją, apmokant dalį persikvalifikavimo studijų kainos.

**6. Neformalusis ugdymas**

|  |  |
| --- | --- |
|  **Mokslo metai** | **Neformaliojo vaikų švietimo mokyklose dalyvaujančių mokinių dalis (proc.), lyginant su bendru 1-12 klasių mokinių skaičiumi** |
| 2018-2019 m. m.  | 16,5 |
| 2019 -2020 m. m. | 15,9 |
| 2020-2021 m. m. | 26,2  |

**Daroma pažanga:** Didėja mokinių, dalyvaujančių neformaliajame ugdyme, skaičius.

**Veiksmai ateičiai**. Didinti neformaliojo švietimo veiklų pasirinkimą, pritraukiant naujus neformaliojo švietimo teikėjus, kad būtų ugdomi vaikai, turintys įvairių poreikių.

**7. Pasiekimai**

**7.1. Nacionalinis mokinių pasiekimų patikrinimas**

**4 klasėse:**

|  |  |  |
| --- | --- | --- |
| Dalykas | **2019 metai** | **2019 metai** |
| Pagrindinis pasiekimų lygis | Aukštesnysis pasiekimų lygis |
| Savivaldybės | Šalies | Savivaldybės | Šalies |
| Skaitymas | 40,4 % | 27,9 % | 14,9 % | 12 % |
| Matematika | 54,2 % | 59 % | 20,8 % | 13,3 % |
| Rašymas | 46,8 % | 39,1 % | 26,6 % | 18,1 % |
| Pasaulio pažinimas | 53,7 % | 53 % | 34,7 % | 14,2 % |

2020 m. dėl Covid-19 NMPP nebuvo vykdomi. 2021 m. 4 klasėse buvo vykdomi matematikos ir skaitymo dalykų pasiekimų patikrinimai. Duomenys buvo pateikti pagal mokinių surinktų taškų vidurkį (pilnai baigusių testą). Savivaldybėje fiksuojami šiek tiek mažesni vidurkiai, nei šalies:

**4 klasėse:**

|  |  |
| --- | --- |
| Dalykas | **2021 metai**Surinktų taškų vidurkis(baigusiųjų visą testą) |
| Savivaldybės | Šalies |
| Matematika | 22,9 | 27,5 |
| Skaitymas | 18,1 | 22,0 |

**Daroma pažanga.** Lyginant 2019 m. Nacionalinio mokinių pasiekimų patikrinimo (toliau – NMPP) 4 klasių skaitymo, matematikos, rašymo ir pasaulio pažinimo rezultatus pagal pasiekimų lygius su šalies pagrindiniu ir aukštesniuoju lygiu, fiksuojami visų dalykų (išskyrus matematiką pagrindiniu pasiekimų lygiu) aukštesni, palyginus su šalies, rezultatai.

**Veiksmai ateičiai**. Siekiant, kad NMPP rezultatai nebūtų mažesni už šalies vidurkį:

1. Mokinių pasiekimų gerinimą aptarti su švietimo įstaigų vadovais, įtraukti į vadovų metinių užduočių realizavimą.
2. Tobulinti vadybinės ir pedagoginės veiklos kokybę.
3. Tęsti gabių vaikų skatinimo programą.

**7.2. Pagrindinio ugdymo pasiekimų patikrinimas**

**10 klasės lietuvių kalba ir literatūra:**

|  |  |  |
| --- | --- | --- |
| Pasiekimų lygis | **2019 metai** | **2021 metai** |
| Mokinių, pasiekusių lygį, skaičius | Pasiekto lygio pažymių vidurkis | Mokinių, pasiekusių lygį, skaičius | Pasiekto lygio pažymių vidurkis |
| Aukštesnysis | 19 | 9,3 | 5 | 9 |
| Pagrindinis | 60 | 6,9 | 50 | 6,8 |
| Patenkinamas | 37 | 4,4 | 28 | 4,5 |
| Nepasiektas patenkinamas | 9 | 2,9 | 6 | 2,5 |

**10 klasės matematika:**

|  |  |  |
| --- | --- | --- |
| Pasiekimų lygis | **2019 metai** | **2021 metai** |
| Mokinių, pasiekusių lygį, skaičius | Pasiekto lygio pažymių vidurkis | Mokinių, pasiekusių lygį, skaičius | Pasiekto lygio pažymių vidurkis |
| Aukštesnysis | 6 | 9,5 | 8 | 9,1 |
| Pagrindinis | 24 | 6,6 | 38 | 7,2 |
| Patenkinamas | 67 | 4,2 | 18 | 4,4 |
| Nepasiektas patenkinamas | 29 | 2,6 | 26 | 1,9 |

**Daroma pažanga**:

1. Mažėja mokinių, nepasiekusių lietuvių kalbos ir literatūros PUPP patenkinamo pasiekimų lygio, skaičius.
2. Didėja mokinių, pasiekusių matematikos PUPP pagrindinį ir aukštesnįjį pasiekimų lygį, skaičius.
3. Mažėja mokinių. nepasiekusių matematikos PUPP patenkinimo lygio, skaičius.

**Veiksmai ateičiai.** Siekiant, kad didėtų mokinių, pasiekusių PUPP pagrindinį pasiekimų lygį, skaičius:

1. Mokinių pasiekimų gerinimą aptarti su švietimo įstaigų vadovais, įtraukti į vadovų metinių užduočių realizavimą.
2. Stiprinti STEAM veiklą, tinklaveiką su institucijomis.
3. Tobulinti vadybinės ir pedagoginės veiklos kokybę.
4. Tęsti gabių vaikų skatinimo programą.

**7.3. Valstybiniai brandos egzaminai**

**Tris ir daugiau VBE išlaikiusiųjų abiturientų dalies pokytis:**

|  |  |  |  |
| --- | --- | --- | --- |
|  | **2019 metai** | **2020 metai** | **2021 metai** |
| Tris ir daugiau VBE išlaikiusiųjų abiturientų dalis | 50,0 % | 64,2 % | 53,0 % |

**VBE rezultatai pagal dalykus:**

|  |  |  |  |
| --- | --- | --- | --- |
| Dalykai | **2019 metai** | **2020 metai** | **2021 metai** |
| Pagrindinis pasiekimų lygis (36-85 balai) | Aukštesnysis pasiekimų lygis (86-100 balų) | Pagrindinis pasiekimų lygis (36-85 balai) | Aukštesnysis pasiekimų lygis (86-100 balų) | Pagrindinis pasiekimų lygis (36-85 balai) | Aukštesnysis pasiekimų lygis (86-100 balų) |
| Anglų kalba | 47,4 % | 17,5 % | 37,2 % | 37,2 % | 48,9 % | 20 % |
| Lietuvių kalba ir literatūra | 36,9 % | 1,5 % | 62,5 % | 5 % | 42,2 %  | 6,7 % |
| Biologija | 42,9 % | 2,9 % | 38,1 % | 9,5 % | 29,6 % | 7,4 % |
| Geografija | 20 % | 0 | 71,4 % | 14,3 % | 37,5 % | 0 |
| Matematika | 19,6 % | 5,4 % | 27,5 % | 0 | 20 % | 5 % |
| Istorija | 64,3 % | 7,1 % | 69,2 % | 7,7 % | 63,6 % | 0 |
| Informacinės technologijos | 22,2 % | 11,1 % | 22,22 % | 0 | 16,7 % | 16,7 % |
| Fizika | 40 % | - | 66,6 % | 0 | 25 % | 0 |
| Chemija | - | - | 100 % | 0 | 75 % | 0 |

**Daroma pažanga:**

1. Kiekvienais metais yra abiturientų, išlaikiusių egzaminus aukščiausiu įvertinimu: 2019 m. matematikos vieno kandidato, 2020 m. anglų kalbos dviejų kandidatų, 2021 m. informacinių technologijų ir anglų kalbos žinios įvertintos 100 balų.
2. Didėja abiturientų, išlaikiusiųjų anglų kalbos, istorijos, lietuvių kalbos ir literatūros egzaminus pagrindiniu pasiekimų lygiu, dalis.
3. Didėja abiturientų, išlaikiusiųjų anglų kalbos, lietuvių kalbos ir literatūros, biologijos, istorijos (išskyrus 2021 m.), informacinių technologijų (išskyrus 2020 m.) egzaminus aukštesniuoju pasiekimų lygiu, dalis.

**Veiksmai ateičiai.** Siekiant, kad mažėtų abiturientų, neišlaikiusiųjų VBE, skaičius:

1. Mokinių pasiekimų gerinimą aptarti su švietimo įstaigų vadovais, įtraukti į vadovų metinių užduočių realizavimą.
2. Tobulinti vadybinės ir pedagoginės veiklos kokybę.
3. Tęsti gabių vaikų skatinimo programą.
4. Plėtoti mokinių profesinį orientavimą, kad mokiniai tikslingai pasirinktų VBE.

**8. Mokinių, baigusių pagrindinio ugdymo programą, tolimesnė veikla**

Analizuojant mokinių, baigusių pagrindinio ugdymo programą 2019 m., 2020 m., 2021 m. tolimesnę veiklą, išryškėja tendencija, kad kiekvienais metais vis mažesnė dalis mūsų savivaldybės dešimtokų, norėdami įgyti vidurinį išsilavinimą, renkasi kitos savivaldybės gimnazijas bei profesinio rengimo centrus (toliau – PRC):

|  |  |  |  |  |  |
| --- | --- | --- | --- | --- | --- |
| Metai | Mokiniai, tęsiantys mokslą mūsų savivaldybės gimnazijose | Mokiniai, tęsiantys mokslą kitos savivaldybės gimnazijose | Mokiniai, tęsiantys mokslą PRC | Kita veikla | Iš viso |
| 2019 m. | 67 | 15 | 32 | 12 | 126 |
| 2020 m.  | 58 | 7 | 30 | 5 | 100 |
| 2021 m. | 69 | 3 | 17 | 4 | 93 |

**Daroma pažanga:**

1. Mažėja mokinių, baigusių pagrindinio ugdymo programą, dalis, kurie renkasi kitos savivaldybės ugdymo įstaigas.
2. Didėja mokinių, baigusių pagrindinio ugdymo programą, dalis, kurie tęsia mokslą.

**9. Išvados**

Atsižvelgiant į esamą švietimo situaciją savivaldybėje bei siekiant užtikrinti kokybišką, vaiko poreikius geriausiai atitinkantį švietimą, galima numatyti šias spręstinas problemas ir švietimo pažangos kryptis:

1. Vykdyti nuolatinę švietimo būklės stebėseną, planuoti bei įgyvendinti mokyklų tinklo pertvarką.
2. Stiprinti žmogiškuosius išteklius, optimizuojant pedagoginį personalą, pritraukiant trūkstamus specialistus bei didesnį dėmesį skiriant kvalifikacijos kėlimui.
3. Stiprinti įtraukiojo ugdymo galimybes savivaldybėje.
4. Stiprinti matematikos ir gamtos mokslų mokymo kokybę, STEAM veiklą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_